Ainul Aishah

Ainul Aishah Azizun (lahir 16 April 1985) ialah seorang pelakon, model dan ahli perniagaan wanita Malaysia, berasal dari Bandar Baru Bangi, Selangor.Marina Shabudin (14 Mac 2016). Ainul Aishah tinggalkan karier lakonan Sinar Harian. Dicapai pada 16 Mei 2018. Beliau dilahirkan di Hospital Pantai, Bangsar, Kuala Lumpur. Beliau terkenal dengan peranan lakonannya sebagai Marina dalam filem Histeria (2008) dan sebagai Baby dalam telenovela Lara Aishah (2016).

Kehidupan awal
Beliau dilahirkan pada 16 April 1985 di Bangsar, Kuala Lumpur dan merupakan anak kedua daripada empat beradik. Beliau memiliki Ijazah Sarjana Muda Multimedia Kreatif di Universiti Multimedia.

Selain itu, Ainul juga bersahabat baik dengan pelakon.

Kerjaya
Sebelum berkecimpung dalam bidang lakonan, beliau terlebih dahulu memulakan kerjaya awalnya sebagai model. Watak filemnya hadir pada 2006 selepas pengarah Abdul Razak Mohaideen menawarkannya membintangi filem Nana Tanjung, memegang watak sebagai Siti Hajar. Beliau kembali menjayakan peranannya dalam kesinambungannya yang ditayangkan pada 2007. Pada 2008, beliau diberikan watak utama sebagai seorang pelajar asrama bernama Marina dalam filem seram suspens arahan James Lee, Histeria terbitan Tayangan Unggul yang dibintangi oleh Liyana Jasmay, Scha Al-Yahya dan Yana Samsudin.Histeria kisah seram enam pelajar nakal  Utusan Malaysia (12 September 2007). Dicapai pada 16 Mei 2018.

Beliau meninggalkan kerjaya lakonan pada 2010 bagi menumpukan perhatian pada francais perniagaan Tutti Frutti yang diusahakan oleh keluarganya. Sejak 2013, beliau mengusahakan perniagaan biskut A Cookies.

Beliau kembali aktif berlakon pada 2014, beliau muncul bersama Tiz Zaqyah dan Amar Baharin dalam siri Akadku Yang Terakhir yang disiarkan di TV3. Beliau memegang watak sebagai Baby dalam telenovela Lara Aishah yang diadaptasi dari telenovela La Loba. Drama ini dibintangi oleh Fasha Sandha dan Nazim Othman.Zaidi Mohamad (13 Januari 2017). Tunggu lapan tahun, watak Baby lonjak populariti Ainul Aishah Berita Harian. Dicapai pada 16 Mei 2018. Ainul membuat penampilan pentas pertamanya menerusi pementasan teater Putera La Galigo yang dipentaskan pada 17 dan 18 Disember; beliau memegang watak Awan.

Filemografi

Anugerah dan pencalonan
 Tahun Anugerah Kategori Karya tercalon Keputusan 2007 Festival Filem Malaysia ke-20 Pelakon Harapan Wanita Nana Tanjung 

Rujukan

Pautan luar




Kategori:Kelahiran 1985
Kategori:Orang hidup
Kategori:Orang Malaysia berketurunan Melayu
Kategori:Muslim Malaysia
Kategori:Pelakon wanita Malaysia
Kategori:Pelakon wanita Malaysia abad ke-21
Kategori:Orang dari Kuala Lumpur
Kategori:Pelakon televisyen Malaysia
Kategori:Pelakon filem Malaysia
Kategori:Pelakon pentas Malaysia
Kategori:Alumni Universiti Multimedia